П о к а н а 

Учредителите на Фондация „Стоян Камбарев” имат удоволствие да ви поканят на официална пресконференция за обявяване на дейността на  фондацията, нейните цели и най-скорошните събития, които съпътстват дейността й.            

Пресконференцията ще се състои
на 12 ноември  от  11 часа
в Камерна зала на ДСТ „А. Константинов”

Учредителите и членовете на УС на Фондация „Стоян Камбарев” са 20 на брой, сред които едни от най-талантливите и ярки представители на българската култура: драматургът и поетът Елин Рахнев, художникът Кольо Карамфилов, актьорите Самуел Финци и Бойка Велкова, режисьорите Димитър Гочев, Бойко Богданов, Георги Михалков и Милена Кънева, театроведите Никола Вандов, Kремена Димитрова и Василка Бумбарова, продуцентите и операторите Иван Тонев и Димитър Гочев, артдиректорът Мариета Ценова, режисьор-аниматорът Мина Милева, културологът Георги Лозанов, бизнесмените Светлин Нейнски и Емилия Груева и финансиста Румен Цонков.

Председател на Фондация „Стоян Камбарев” е актрисата Деси Тенекеджиева.

Една от основните цели на Фондацията е откриване, насърчаване и подпомагане на млади творци в областта на изкуството чрез ежегодно връчване на награда „Стоян Камбарев” за оригинален и нетрадиционен поглед в изкуството и за безспорно високо и забележително постижение. В рамките на пресконференцията ще бъдат обявени тазгодишните номинации за наградата, а самата награда ще бъде връчена на Софийски театрален салон, 2010 година. 

Освен с връчването на тази награда, една от най-важните цели на Фондация „Стоян Камбарев” е популяризиране на живота и творчеството на режисьора Стоян Камбарев, чрез съхранение на всичко, свързано с неговото дело. 
                
На 12 ноември от 22 ч.в Sofia Live Club (НДК, подлеза с шадраваните) ще се се състои първото събитие в подкрепа на Фондация „Стоян Камбарев” - Live-концерт на Деси Тенекеджиева и музикантите Боби Вълчев и Димитър Льолев  със специалното участие на приятелите на Фондацията. 

В основата на концерта Деси ще представи голяма част от албума си Сhillout project, който се чака да излезе в началото на следващата година и включва оригинални авторски композиции и няколко кавър версии на английски, италиански и френски език. Музикален продуцент на проекта е известния композитор Мага.  Той е успял да съчетае по уникален начин лаундж, поп, джаз, хаус и да миксира акустичното с модерното електронно звучене.


Повече информация  на  www.kambarev.org
За връзка  foundation@kambarev.org
Кремена Димитрова  0887 848 498
член на УС  и PR на Фондация „Стоян Камбарев”
